Հնդկաստանի մամուլի Էջերում զետեղված գովազդներում շարունակում Է գործածվել get բառը, որը ունենալ բային փոխարինող բառ է։ Վերոհիշյալ միտքը Եվրոպայում համարյա մշտապես ձևակերպվում է այսպես. «Եղեք այնպիսի կին, որը…», «Մի եղեք այնպիսի տղամարդ, որը…»։ Հնդկաստանն այս առումով ինստրուկտիվ ուսումնասիրության լայն դաշտ Է, քանզի տեղավորված լինելով երկու աշխարհամասերի միջև, ծվատված է երկու մտածողությունների՝ ունենալ-ու և լինել-ու միջև։ Իրականում, «մտածողության» ընդամենը մեկ միայն լինել-ու ձև կարող է լինել, մինչդեռ Հնդկաստանում ևս նկատելի Է այն նույն տեղաշարժ-փոփոխությունը, որն ամբողջակապես իրականացավ Եվոպայում։ Այսօր, եթե ցանկություն կա այս կամ այն հայտնի ֆիրմայի գրիչ ընտրելու հնարավորություն ընձեռել ոմն պրն Շարմային կամ պրն Մուքերջիին, վերջիններիս հրամցվում է խնդրո առարկա գրչի պատկեր՝ «անհամեմատելի» հորջորջումով։ Հեռու չէ այն օրը, երբ վերջիններիս կներկայացվի գեղեցկատես քարտուղարուհու սևեռուն հայացքի ներքո պատկառելի գրասեղանի առջև բազմած երևելի տղամարդու պատկերը՝ մեկնաբանությունների կարիք չունեցող հետևյալ բառերի ուղեկցությամբ. «Քանի որ նա հրամաններ արձակող անձ է, ուստի իր հրամանները ստորագրում է Լորդսպեն գրիչով»։ Երևակայեցեք, թե ինչպիսի ծավալ ու զարգացում կստանա այս միտքը, երբ թղթի պատառիկի վրա այն ամփոփվի հետևյալ հրահանգի մեջ՝ «Անցեք լվացարարուհու մոտ» ու հատկապես եթե գրվի հրամաններ արձակող ու ստորագրող մարդու գրչով… Պատկերացրեք միայն լինել-ու ինչպիսի տպավորություն…